**Людвіг Вільгельм Аўгуст Бадэнскі** (ням.: Prinz Ludwig Wilhelm August von Baden; 18 снежня 1829, Карлсруэ — 27 красавіка 1897, Карлсруэ) — прынц Бадэна, пруска-бадэнскі палітык і генерал пяхоты.

Біяграфія
---------

Быў трэцім сынам вялікага князя Леапольда Бадэнскага (1790—1852) і прынцэсы Сафіі Шведскай (1801—1865), дачкі зрынутага шведскага караля Густава IV Адольфа.

У 1849 годзе паступіў на службу ў прускі першы Гвардзейскі пяхотны полк у якасці старшага лейтэнанта. Перайшоў у 1856 годзе ў артылерыйскую гвардыю, як маёр артылерыі. Даслужыўся да генерал-маёра і камандзіра артылерыйскай брыгады. Сышоў у адстаўку ў 1863 годзе са службы ў прускай арміі, і пабраўся шлюбам з княгіняй Марыяй Лейхтэнбергскай у Санкт-Пецярбургу.

Ён быў членам масонскага ложа «Уранія да неўміручасці», у Берліне, і ганаровым членам ложа «Карл да згоды», у Мангейме.

### Ваенная кар'ера

На Аўстра-пруска-італьянскай вайне паміж Прусіяй і Аўстрыйскай імперыяй у 1866 годзе прыняў галоўнае камандаванне 8-м федэральным корпусам Бадэнскай арміі, якая ваявала на баку Германскага саюза. Апаненты вінавацілі яго ў тым, што ён павінен панесці адказнасць за няўдалы паход і правал кампаніі з-за свайго празмерна асцярожнага кіраўніцтва. На Франка-прускай вайне вайне 1870—1871 камандаваў 1-й Бадэнскай брыгадай корпуса Вердэра. Быў цяжка паранены каля Нюі-Сен-Жоржа.

### Сям'я

Быў жанаты з ўнучкай імператара Мікалая I, найяснейшай княгіні Марыі Максіміліянаўне Раманаўскай, герцагіні Лейхтэнбергскай, якая пасля замужжа стала прынцэсай Бадэнскай, дачцэ герцага Максіміліяна Лейхтэнбергскага (1817—1852) і вялікай княгіні Марыі Мікалаеўны. Муж і жонка былі далёкімі сваякамі, маючы агульнага продка — ландграфа Гесэн-Дармштацкага Людвіга VIII. Цырымонія шлюбу адбылася 11 лютага 1863 года. У шлюбе нарадзілася двое дзяцей:

* Сафія-Марыя (1865—1939) — жонка прынца Фрыдрыха Анхальцкага (1856—1918),
* Максіміліян (1867—1929) — апошні канцлер Германскай імперыі, які абвясціў пра адрачэнне імператара Вільгельма II. Пазней — глава дому Бадэна.

Узнагароды
----------

* Узнагароджаны ордэнамі Св. Георгія 4-й ступені (№ 10206; 6 сакавіка 1861), Цэрынгенскага льва і Pour le Merite.

Галерэя выяў
------------

* Помнік прынцу Вільгельму Бадэнскаму ў Карлсруэ. Скульптар Герман ФольцПомнік прынцу Вільгельму Бадэнскаму ў Карлсруэ. Скульптар Герман Фольц
* Бюст прынца Вільгельма Бадэнскага ў ЗалемеБюст прынца Вільгельма Бадэнскага ў Залеме
* Саркафаг прынца Вільгельма Бадэнскага ў Вялікагерцагскай пахавальні ў КарлсруэСаркафаг прынца Вільгельма Бадэнскага ў Вялікагерцагскай пахавальні ў Карлсруэ

Зноскі
------

1. 1 2 3 4 5  Biographisches Jahrbuch und Deutscher Nekrolog / Hrsg.: A. Bettelheim — B. — Т. 2, 1897. — S. 41–42.<a href='https://wikidata.org/wiki/Track:Q19142610'></a><a href='https://wikidata.org/wiki/Track:Q64'></a><a href='https://wikidata.org/wiki/Track:Q113794'></a>

Літаратура
----------

* Bernhard von Poten: Wilhelm (Prinz von Baden). In: Allgemeine Deutsche Biographie (ADB). Band 42, Duncker & Humblot, Leipzig 1897, S. 701—703. (ням.)

Спасылкі
--------

* Лагатып Вікісховішча На Вікісховішчы ёсць медыяфайлы па тэме Вільгельм Бадэнскі
* Прынц Вільгельм на сайце stadtwiki.net (ням.)
* Інфармацыя пра прынца Вільгельме Бадэнскім (ням.)